CELEX: 62020TB0620
Language: hr
Date: 2021-12-08 00:00:00
Title: Predmet T-620/20: Rješenje Općeg suda od 8. prosinca 2021. – Alessio i dr./ESB („Tužba za poništenje – Ekonomska i monetarna unija – Bankovna unija – Oporavak i sanacija kreditnih institucija – Mjere rane intervencije – Odluka ESB-a da stavi društvo Banca Carige pod privremenu upravu – Naknadne odluke o produljenju – Rok za tužbu – Nepravodobnost – Nedopuštenost”)

28.2.2022   
            
            
               HR
            
            
               Službeni list Europske unije
            
            
               C 95/36
            
         
      Rješenje Općeg suda od 8. prosinca 2021. – Alessio i dr./ESB
      (Predmet T-620/20) (1)
      
      („Tužba za poništenje - Ekonomska i monetarna unija - Bankovna unija - Oporavak i sanacija kreditnih institucija - Mjere rane intervencije - Odluka ESB-a da stavi društvo Banca Carige pod privremenu upravu - Naknadne odluke o produljenju - Rok za tužbu - Nepravodobnost - Nedopuštenost”)
      (2022/C 95/50)
      Jezik postupka: talijanski
      
         Stranke
      
      
         Tužitelji: Roberto Alessio (Torino, Italija) i 56 drugih tužitelja čija se imena nalaze u prilogu rješenju (zastupnici: M. Condinanzi, L. Boggio, M. Cataldo i A. Califano, odvjetnici)
      
         Tuženik: Europska središnja banka (zastupnici: C. Hernández Saseta i A. Pizzolla, agenti)
      
         Predmet
      
      Zahtjev na temelju članka 263. UFEU-a kojim se traži poništenje, s jedne strane, ESB-ove odluke od 1. siječnja 2019. kojom se društvo Banca Carige SpA stavlja pod privremenu upravu i, s druge strane, odluke od 29. ožujka 2019. kojom se produljuje trajanje privremene uprave kao i naknadnih odluka o produljenju.
      
         Izreka
      
      
                  1.
               
               
                  Tužba se odbacuje kao nedopuštena.
               
            
                  2.
               
               
                  Obustavlja se postupak povodom zahtjeva za intervenciju Europske komisije.
               
            
                  3.
               
               
                  Robertu Alessiju i drugim tužiteljima čija se imena nalaze u prilogu nalaže se da, uz vlastite, snose i troškove Europske središnje banke (ESB).
               
            
                  4.
               
               
                  Europska komisija snosit će vlastite troškove u vezi sa zahtjevom za intervenciju.
               
            
         (1)  SL C 390, 16. 11. 2020.